ช่อน - วิกิพีเดีย

# ช่อน

### จากวิกิพีเดีย สารานุกรมเสรี

? ช่อน
การจำแนกชั้นทางวิทยาศาสตร์

อาณาจักร: | Animalia
ไฟลัม: | Chordata
ชั้น: | Actinopterygii
ตระกูล: | Perciformes
วงศ์: | Channidae
สกุล: | Channa
สปีชีส์: | striata

ชื่อทวินาม
Channa striata Bloch, ค.ศ. 1793

ช่อน ปลาน้ำจืดชนิดหนึ่ง มีชื่อวิทยาศาสตร์ว่า Channa striata อยู่ในวงศ์ปลาช่อน (Channidae) มีส่วนหัวค่อนข้างโต รูปร่างทรงกระบอกยาว ครีบหางเรียวปลายมน ปากกว้าง ภายในปากมีฟันเขี้ยวบนเพดาน ลำตัวสีคล้ำอมมะกอกหรือน้ำตาลอ่อน มีลายเส้นทแยงสีคล้ำตลอดทั้งลำตัว 6 - 7 เส้น ด้านท้องสีจางตัดกับด้านบน ครีบสีคล้ำมีขอบสีเหลืองอ่อน ครีบท้องจาง มีขนาดลำตัวประมาณ 30 - 40 ซ.ม. ใหญ่สุดได้ถึง 1 เมตร

ช่อนเผือกสั้น (Albino & Short Body)

โดยปลาช่อนชนิดนี้ (Species) มีความพิเศษไปกว่าปลาช่อนชนิดอื่น ๆ คือ สามารถแถกไถตัวคืบคลานไปบนบกเพื่อหาที่อยู่ใหม่ได้ รวมทั้งสามารถหลบอยู่ใต้ดินในฤดูฝนแล้งเพื่อรอฝนมาได้เป็นแรมเดือน โดยสะสมพลังงานและไขมันไว้ ที่เรียกว่า " ปลาช่อนจำศีล " พบอาศัยอยู่ในแหล่งน้ำทั่วประเทศไทย พบไปจนถึงเอเชียใต้ พม่าและอินโดนีเชีย เป็นปลาน้ำจืดเศราฐกิจที่สำคัญจนอาจเรียกได้ว่าเป็นปลาน้ำจืดเศรษฐกิจอันดับหนึ่ง มีการนิยมบริโภค ปรุงเป็นอาหารได้หลากหลายทั้งสดและตากแห้ง และเลี้ยงเป็นปลาเศรษฐกิจทั้งในบ่อและกระชังตามริมแม่น้ำ ในบางพื้นที่ เช่น ที่ จ.สิงห์บุรี ขึ้นชื่อมาก ที่เรียกว่า " ปลาช่อนแม่ลา " เป็นประเพณีพื้นถิ่นคือเทศกาลกินปลา นอกจากนี้ยังนิยมเลี้ยงเป็นปลาสวยงามด้วย โดยเฉพาะในตัวที่สีกลายเป็นสีเผือก (Albino) หรือปลาที่พิการ ตัวสั้นกว่าปกติ (Short Body)

ปลาช่อน มีชื่อเรียกตามภาษาถิ่นในแต่ละภาคว่า " หลิม " ในภาษาอีสาน " ค้อ " หรือ " ก๊วน " ในภาษาเหนือ เป็นต้น

## [แก้] แหล่งข้อมูลอื่น

- รูปและข้อมูลปลาช่อน
- ปลาช่อนแม่ลา เมืองสิงห์บุรี

ดึงข้อมูลจาก "http://th.wikipedia.org../../../%E0%B8%8A/%E0%B9%88/%E0%B8%AD/%E0%B8%8A%E0%B9%88%E0%B8%AD%E0%B8%99.html".

หมวดหมู่: วงศ์ปลาช่อน | ปลาไทย | ปลาน้ำจืด | ปลาตู้

##### Views

- บทความ
- อภิปราย
- รุ่นปัจจุบัน

##### ค้นหา